Kamu bisa jelasin ke aku soal Bimo Setiawan Almachzumi dalam bahasa jawa?

Bimo Setiawan Almachzumi (; asring tinimbalan Bim-Bim) inggih punika satunggalipun personil grup musik Indonesia, Slank. Ing grup Slank, Bim-Bim dados penabuh piranti musik drum. Kaliyan Bersama Boy (gitar), Kiki (gitar), Abi (bass), Uti (vokal) lan Well Welly (vokal), Bim-Bim ngekspresikaken katresnanipun dhateng karya-karyanipun grup musik manca, Rolling Stones. Ing Dhésèmber 1983 Bim-Bim damel grup Cikini Stones Complex (CSC), grup musik ingkang personilipun saking lare-lare SMA Perguruan Cikini, Jakarta, ingkang dados cikal bakal wontenipun Slank. Salajengipun grup CSC punika gumantos personilipun ngantos kawujud formasi ingkang kaping kawan welas ing taun 1996 ingkang saged kiyat bertahan ngantos sapunika. Formasi ingkang pungkasan, ingkang dipunwiwiti saking album kaping pitu Slank, kapérang saking Bim-Bim ing drum, Kaka dados vokal, Ivanka nyepeng gitar bass, Ridho nyepeng gitar, lan Abdee nyepeng gitar ugi. Ing bab mangun bale wisma (kulawarga) Bim-Bim ingkang naté dados pangangge narkoba punika, palakrami kaliyan priyantun èstri saking Nangroe Acèh Darussalam, Reny Setiawati. Saking palakrami punika, Bim-Bim lan Reny patutan cacah kalih.